cyanic-selkie/wikianc huggingface dataset:
अस्तित्ववाद
अस्तित्ववाद का सार
लोगोथेरेपी की कोशिश हमेशा यही रहती हैं कि मरीजों को पूरी तरह से अपने कर्तव्य के तरफ मोड़ा जाएI ताकि वह यह समझ सके कि वे किसके लिए, किस लिए और क्यों कर्तव्य से बंधे हुए हैंI फ्रान्कल का यह कहना हैं कि जीवन का वास्तविक अर्थ स्वयं के मानस में नहीं बल्कि संसार में हैंI उसी तरह मानव के अस्तित्त्व का असली उद्देश्य आत्म परिचय से नहीं होताI उसका सार आत्म श्रेष्टता से प्राप्त होती हैंI फ्रान्कल इस बात को न्याय सिद्ध करने के लिए तर्क यह लाते हैं कि आत्म परिचय कभी भी जीवन का आधार नहीं बन सकता क्यूंकि मानव जितना उसे पाने का प्रयत्न करेगा वह उतना उसको खोएगाI
संसार को स्वयं कि अभिव्यक्ति कभी नहीं समझना चाहिए, ना ही संसार को एक मात्र साधन याह आत्म परिचय को प्राप्त करने का उपायI इससे यही आशय स्पष्ट होता हैं कि जीवन का अर्थ स्थिर नहीं है, पर इसका कोई छोर भी नहीं हैंI लोगोथेरेपी के अंतर्गत हम जीवन के अर्थ तीन तरीके से ढूंढ सकते हैं: (१) कर्म के माध्यम से ; (२) किसी के याह किसी वास्तु के मूल्य को अनुभव करके; (३) पीड़ा सेI पहले तरीके को पूर्ण करना अत्यंत लाभदायक हैI दुसरे और तीसरे तरीकों में पुनः विस्तार कि आवश्यकता हैंI दूसरा तरीका जिससे जीवन में अर्थ का प्रवेश होता हैं वो अनुभवों से ही प्राप्त होता हैं, यह शिक्षा हमें प्रकृति से हो सकती हैं या फिर संस्कृति से या फिर किसी को अनुभव करके भी यानि प्रेम के द्वाराI प्रेम ही वह एक ढाल हैं जिससे मनुष्य के अंतरात्मिक व्यक्तित्व को सींचा जा सकता हैंI कोई भी किसी मनुष्य को तब तक नहीं जान सकता या समझ सकता जब तक प्रेम भाव कि उत्पत्ति नहीं होतीI प्रेम को अध्यात्मिक रूप के अनुसार अगर डाला जाए तो उससे वह दुसरे मनुष्य के महत्वपूर्ण लक्षण को देख सकता हैं, वही मनुष्य जिससे वह प्रेम करता होI इससे भी अधिक वह अपने सामर्थ्य कि पुष्टि हो जाती है जो आत्म परिचय के राह पर बहुत बड़ा कदम हैI इससे दोनों व्यक्ति अपने सामर्थ्य को पहचान जाते हैंI
सन्दर्भ
फ्रान्कल, विक्टर इ. मैनस सर्च फॉर मीनिंग. मुंबई, भारत: बेटर योरसेल्फ बुक्स. पृष्ट. 135–141, 148–156. ISBN 978-81-7108-638-2.
अक्रिय गैस
अक्रिय गैस (Inert gas) उन गैसों को कहते हैं जो साधारणतः रासायनिक अभिक्रियाओं में भाग नहीं लेतीं और सदा मुक्त अवस्था में प्राप्य हैं। इनमें हीलियम, निऑन, आर्गान, क्रिप्टॉन,जीनॉन और रेडॉन सम्मिलित हैं। इनमें से रेडॉन रेडियो-सक्रिय है। समस्त अक्रिय गैसें रंगहीन, गंधहीन तथा स्वादहीन होती हैं। स्थिर दाब और स्थिर आयतन पर इन गैसों की विशिष्ट उष्माओं का अनुपात १.६७ के बराबर होता है जिससे पता चलता है कि ये सब एक-परमाणुक गैसें हैं।अक्रिय गैस Xe फ्लूराइड को बनाता है।
आजकल 'अक्रिय गैस' कहने के बजाय इन्हें उत्कृष्ट गैस (Noble gases) के नाम से जाना जाता है क्योंकि ये गैसे पूर्णतः 'अक्रिय' नहीं हैं बल्कि इनमें से अनेकों उत्कृष्ट गैसों के यौगिक आजकल ज्ञात हैं।
उपयोग
उक्त गैसों के उपयोग निम्नलिखित हैं:
हीलियम
यह गुब्बारों और वायुपोतों में भरने के काम में आती है। गहरे समुद्र में गोता लगाने वाले साँस लेने के लिए वायु के स्थान पर हीलियम और आक्सीजन का मिश्रण काम में लाते हैं।
नीऑन
बहुत कम दाब पर नीआन से भरी ट्यूबों में से विद्युत गुजारने पर नारंगी रंग की चमक पैदा होती है जिसका विद्युत संकेतों में उपयोग किया जाता है।
आर्गन
26 प्रतिशत नाइट्रोजन के साथ मिलाकर आर्गन विद्युत के बल्बों में तथा रेडियो वाल्बों और ट्यूबों में प्रयुक्त होती है। आर्गन का उपयोग मुख्यतः बिजली के बल्ब भरने में किया जाता है।
अन्य
निष्क्रिय गैसें (inert gases) ऐसे रासायनिक तत्व हैं जो साधारण परिस्थितियों में बिना किसी रंग, गंध या स्वाद के गैस रूप में रहते हैं। इस गैस में केवल एक परमाणु वाले कण होते हैं क्योंकि निष्क्रिय रासायनिक तत्त्व आमतौर पर किसी भी तत्त्व के साथ रासायनिक अभिक्रिया (रियैक्शन) करके अणु नहीं बनाते हैं। ऐसे तत्वों को शाही गैस (noble gas) भी कहा जाता है। प्रकृति में छह निष्क्रिय गैसें मिलती हैं: हिलियम (He), नियोन (Ne), आर्गन (Ar), क्रिप्टोन (Kr), ज़ीनोन (Xe) और रेडोन (Rn)। यह गैसें आवर्त सारणी (पीरियोडिक टेबल) के १८वें स्त्म्भ में मिलती हैं।
साधारण रूप से निष्क्रिय गैसें और उत्कृष्ट गैसें किसी रासायनिक प्रतिक्रिया का भाग नहीं बनती।
निष्क्रिय गैसें (inert gases) ऐसे रासायनिक तत्व हैं जो साधारण परिस्थितियों में बिना किसी रंग, गंध या स्वाद के गैस रूप में रहते हैं। इस गैस में केवल एक परमाणु वाले कण होते हैं क्योंकि निष्क्रिय रासायनिक तत्त्व आमतौर पर किसी भी तत्त्व के साथ रासायनिक अभिक्रिया (रियैक्शन) करके अणु नहीं बनाते हैं। ऐसे तत्वों को शाही गैस (noble gas) भी कहा जाता है। प्रकृति में छह निष्क्रिय गैसें मिलती हैं: हिलियम (He), नियोन(Ne), आर्गन (Ar), क्रिप्टोन (Kr), ज़ीनोन (Xe) और रेडोन (Rn)। यह गैसें आवर्त सारणी (पीरियोडिक टेबल) के १८वें स्त्म्भ में मिलती हैं।
निष्कर्ष
इन 18वें समूह के तत्वों के बहुत उपयोग हैं। इनकी अभिक्रियाशीलता कम है। ये गैसें हमारे दैनिक जीवन का हिस्सा हैं। गुब्बारे में हिलियम, बल्ब में नियॉन, लेजर उपकरण तथा कैंसर के इलाज में इन गैसों का उपयोग होता है।
जहानपुर
जहानपुर में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
अफ़ज़ल गुरु
मोहम्मद अफज़ल गुरु 'कुख्यात आतंकी' 2001 में भारतीय संसद पर हुए आतंकवादी हमले का दोषी है। 2001 में संसद पर हुए आतंकी हमलों के मुख्य आरोपी मोहम्मद अफज़ल गुरु को 9 फ़रवरी 2013 को सुबह दिल्ली के तिहाड़ जेल में फांसी पर लटका दिया गया। 13 दिसम्बर 2001 को जैश-ए-मोहम्मद और लश्कर-ए-तैय्यबा नामक आतंकवादी गुटों के पाँच आतंकवादियों ने देश की संसद पर आतंकी हमला कर दिया था। इस हमले में संसद की सुरक्षा में मौजूद दिल्ली पुलिस के पाँच जवान, सीआरपीएफ की एक महिला कांस्टेबल और दो सुरक्षा गार्ड शहीद हो गए थे। बाद में इन सभी आतंकवादियों को सुरक्षा बलों द्वारा मार गिराया गया था।
आरंभिक जीवन
स्कूली दिनों में अफजल गुरु स्कूल के कार्यक्रमों में इतने सक्रिय था कि अफजल को भारत के स्वतंत्रता दिवस के अवसर पर परेड की अगुवाई करने के लिए विशेष रूप से चुना जाता था। क्षेत्रीय स्कूल से अफज़ल ने 1986 में मैट्रिक की परीक्षा पास की। हायर सेकेंड्री के लिए अफजल ने सोपोर के मुस्लिम एजुकेशन ट्रस्ट में दाख़िला लिया तो वहाँ उनकी मुलाक़ात नवेद हकीम से हुई जो शांतिपूर्ण भारत विरोधी गतिविधियों में सक्रिय थे लेकिन अफज़ल ने पढ़ाई को प्राथमिकता दी और 12वीं पास कर, मेडिकल कॉलेज में दाख़िला लिया और पिता के ख़्वाब को पूरा करने में जुट गया।
आतंकवाद
रिपोर्ट के अनुसार जब कश्मीर में 1990 के आसपास हथियारबंद चरमपंथ शुरू हुआ तो अफज़ल एमबीबीएस के तीसरे साल में था, तब तक उसका दोस्त नवीद हकीम चरमपंथी बन चुका था।
पुरानी यादें दोहराते हुए फ़ारूक़ का कहना है, "जब कश्मीर में लिबरेशन फ़्रंट और हिज़्बुल मुजाहिदीन के बीच टकराव शुरू हुआ तो अफज़ल ने 300 सशस्त्र लड़कों की बैठक सोपोर में बुलाई और ऐलान किया कि हम इस मार-काट में भाग नहीं लेंगे। यही कारण है कि सारे क्षेत्र में आपसी लड़ाई में सैकड़ों मुजाहिदीन मारे गए लेकिन हमारा इलाक़ा शांत रहा।"
आतंकवाद से दूरी
तबस्सुम कहती हैं कि वह अफज़ल के अतीत से परिचित थी लेकिन अफज़ल की संगीत में दिलचस्पी से उसने यह मतलब निकाला कि चरमपंथी बनना एक दुर्घटना थी। उसका कहना है, "ग़ालिब की शायरी उसके सर पर सवार थी, यहाँ तक कि हमारे बेटे का नाम भी ग़ालिब रखा गया। वह माइकल जैक्सन के गाने भी शौक़ से सुनते थे।"
उस दौर में अफज़ल ने दिल्ली की एक दवा बनाने वाली कंपनी में एरिया मैनेजर की नौकरी कर ली और साथ-साथ खु़द भी दवाइयों का कारोबार करने लगा। अफज़ल के दोस्तों का कहना है कि यह समय अफज़ल के लिए वापसी का दौर था, वह सामान्य रूप से सैर-सपाटे, गाने-बजाने और सामाजिक कामों में दिलचस्पी लेने लगा था
चालुक्य राजवंश
चालुक्य प्राचीन भारत का एक प्रसिद्ध राजवंश है। इनकी राजधानी बादामी (वातापि) थी। अपने महत्तम विस्तार के समय (सातवीं सदी) यह वर्तमान समय के संपूर्ण कर्नाटक, पश्चिमी महाराष्ट्र, दक्षिणी मध्य प्रदेश, तटीय दक्षिणी गुजरात तथा पश्चिमी आंध्र प्रदेश में फैला हुआ था।
परिचय
चालुक्य राजवंश कई शाखाओं में विभक्त था। यह मान्यता है कि वे चालुक्य वंश के ही समरूप थे, क्योंकि वे भी इस रूढ़ि में विश्वास करते थे कि परिवार का अधिष्ठाता ब्रह्मा की हथेली से उत्पन्न हुआ था। यह भी किबदंती है कि चालुक्यों का मूल वासस्थान अयोध्या था, जहाँ से चलकर उस परिवार का राजकुमार विजयादित्य दक्षिण पहुँचा और वहाँ अपना राज्य स्थापित करने के प्रयत्न में पल्लवों से युद्ध करता हुआ मारा गया। उसके पुत्र विष्णुवर्धन् ने कदंबो और गंगों को परास्त किया और वहाँ अपने राज्य की स्थापना की। वंश की राजधानी बीजापुर जिले में बसाई थी। प्रो हार्नले वह भगवान जी लाल इंद्र ने वातापी के चालुक्यों को हूणों का उत्तराधिकारी बताया है
ऊपर इसका उल्लेख किया जा चुका है कि बादामी का चालुक्य कीर्तिवर्मन् द्वितीय 8वीं शती के मध्यभाग में राष्ट्रकूटों द्वारा पदच्युत कर दिया गया, जिन्होंने बाद में दक्षिण में दो सौ वर्षों से अधिक काल तक राज्य किया। इस काल में कीर्तिवर्मन् द्वितीय का भाई भीम और उसके उत्तराधिकारी राष्ट्रकूटों के सामंतों की हैसियत से बीजापुर जिले में राज्य करते रहे। इन सांमतों में अंतिम तैल द्वितीय ने दक्षिण में राष्ट्रकूटों के शासन को समाप्त कर दिया और 973 ई. में देश में सार्वभौम सत्ता स्थापित कर ली। वह बड़ी सफलता के साथ चोलों और गंगों से लड़ा और तैल की प्रारंभिक राजधानी मान्यखेट थी। सन् 993 के कुछ दिनों पश्चात् राजधानी का स्थानांतरण कल्याणी में हो गया जो अब बिहार में है। तैल का पौत्र जयसिंह (सन् 1015-1042) परमार भोज और राजेंद्र चोल से सफलतापूर्वक लड़ा। जयसिंह का बेटा सोमेश्वर (1042-1068) भी चोलों से बड़ी सफलतापूर्वक लड़ा और लाल, मालवा तथा गुर्जर को रौंद डाला। उसका उत्तराधिकार उसके पुत्र सोमेश्वर द्वितीय ने 1069 में सँभाला जिसे उसके छोटे भाई विक्रमादित्य षष्ठ ने 1076 ई. में अपदस्थ कर दिया। विक्रमादित्य कुलोत्तुंग प्रथम से आंध्र देश पर अधिकार करने के निमित्त लड़ा। युद्ध के विभिन्न परिणाम हुए और कुलोत्तंग प्रथम की मृत्यु के पश्चात् (1018 ई.) कुछ काल तक के लिये विक्रमादित्य ने उस प्रदेश कर अपना प्रभुत्व स्थापित रखा। उसने द्वारसमुद्र के "होयसलों" और देवगिरि के यादवों के विद्रोहों का दमन किया और लाल तथा गुर्जर को लूट लिया। उसके दरबार की शोभा कश्मीरी कवि "विल्हण" से थी, जिसने विक्रमांकदेवचरित लिखा है। विक्रमादित्य षष्ठ के पौत्र तैल तृतीय के शासनकाल में सन् 1156 में कलचुरी बिज्जल ने दक्षिण पर सार्वभौम अधिकार कर लिया और चालुक्य सम्राट् की मृत्यु के पश्चात् सन् 1163 में अपने को सम्राट् घोषित कर दिया। तैल तृतीय के पुत्र सोमेश्वर चतुर्थ ने 1181 में कलचुरी से पुन: राजसिंहासन छीन लिया, किंतु 1184 के लगभग फिर यादव भिल्लम को समर्पण करना पड़ा। उसके उत्तराधिकारियों के विषय में कुछ भी ज्ञात नहीं हैं। चालुक्यवंश की तीन प्रमुख शाखाओं के साथ, जिनका उल्लेख पहले किया जा चुका है, कुछ दूसरी शाखाएँ भी थीं जिन्होंने दक्षिण आंध्र और गुजरात आदि के कुछ भागों में प्रारंभिक काल में शासन किया।
बादामी के चालुक्य
पुलकेशिन प्रथम चालुक्य वंश का प्रथम वास्तविक शासक था । चालुक्यों की यह शाखा मुख्य शाखा थी । चालुक्य नरेशों की पूर्ण उपाधि सत्याश्रय श्री पृथिवीवल्लभ महाराजाधिराज परमेश्वर भट्टारक थी। इसमें से परमेश्वर का सर्वप्रथम उपयोग हर्षवर्धन पर पुलकेशिन् द्वितीय की विजय के बाद हुआ और महाराजाधिराज तथा भट्टारक सर्वप्रथम विक्रमादित्य प्रथम के समय प्रयुक्त हुए। राजवंश के योग्य व्यक्तियों को राज्य में अधिकार के पदों पर नियुक्त किया जाता था। राज्य में रानियों का महतव भी नगण्य नहीं होता था। विजित प्रदेश के शासकों को विजेता की अधीनता स्वीकार कर लेने पर शासन पर अधिकार फिर से प्राप्त हो जाता था। अभिलेखों में सामंत और महत्तर के अतिरिक्त विषयपति, देशधिपति, महासांधिविग्रहिक, गामुंड, ग्रामभोगिक और करण के उल्लेख मिलते हैं। राज्य राष्ट्र, विषय, नाडु और ग्रामों में विभक्त था। राज्य के करों में निधि, उपनिधि, क्लृप्त, उद्रंग और उपरिकर के अतिरिक्त मारुंच, आदित्युंच, उचमन्न और मरुपन्न आदि स्थानीय करों के उल्लेख हैं। मकानों और उत्सवों पर भी कर था। व्यापारी संघ स्वयं अपने ऊपर भी कर लगाया करते थे। चालुक्यों को सेना संगठित और शाक्तिशाली थी। इसका उल्लेख युवानच्वां ने किया है और इसका समर्थन चालुक्यों की विजयों से, विशेष रूप से हर्ष पर सिद्ध होता है। उसका कहना है कि पराजित सेनापति को कोई दंड नहीं दिया जाता, केवल उसे स्त्रियों के वस्त्र पहनने पड़ते हैं। चालुक्यों की नौसेना की शक्ति भी नगण्य नहीं थी। युवान च्वांं ने लिखा है मिट्टी अच्छी और उपजाऊ है, बराबर जोती जाती है और इससे बहुत अधिक उपज होती है। उसने महाराष्ट्र के निवासियों को गर्वीला और युद्धप्रिय बतलाया है एवं कहा है कि वे उपकार के प्रति कृतज्ञ और अपकार के प्रति प्रतिशोधक होते है, विपन्न और शरणगत के लिये वे आत्मबलिदान तक करने को तत्पर रहते हैं और अपमान करनेवाले की हत्या की उन्हें पिपासा होती है। स्त्रियों में उच्चकुलों में शिक्षा के प्रसार के कई प्रमाण हैं। मंदिर सामाजिक तथा आर्थिक जीवन के विशिष्ट केंद्र थे। आर्थिक जीवन में श्रेणियों का महत्व था। कांस्यकार और तेलियों की श्रेणियों के उल्लेख अभिलेखों में मिलते हैं। लक्ष्मेश्वर के अभिलेख में युवराज विक्रमादित्य द्वारा पोरिगिरे स्थान के महाजनों, नगर और 18 प्रकृतियों को दी गई आचारव्यवस्था का विवरण है। राज्य की ओर से तौल और मान में आदर्श रूप प्रस्तुत किया गया था।
ब्राह्मण धर्म उन्नति पर था। चालुक्य नरेश विष्णु अथवा शिव के उपासक थे। उन्होंने इन देवताओं की पूजा के लिये पट्टकल, बादामी आदि स्थानों पर भव्य मंदिर निर्मित किए। ग्रहण के अवसर पर वे दान देते थे और स्मृतियों के आदर्श पर व्रत और दान करते थे। वे वैदिक यज्ञों का अनुष्ठान करते थे और विद्वान् ब्राह्मणों का संत्कार करते थे। किंतु धार्मिक विषयों में वे सहिष्णु थे तथा जैनियों का आदर करते थे। और उन्हें भी दान देते थे। चालुक्य राज्य में जैन धर्म उन्नत दशा में था। राज्य में कई उल्लेखनीय जैन मंदिर भी बनवाए गए। बौद्ध धर्म की स्थिति के लिये हमारे पास कोई समकालीन पुरातत्व का प्रमाण नहीं है। युवान च्वां का कथन है कि महाराष्ट्र में सौ से ऊपर बौद्ध विहार और पाँच हजार से ऊपर बौद्ध भिक्षु थे। युवानच्वांड के अनुसार लोगों को ज्ञानार्जन की रुचि थी। राजवंश के व्यक्ति स्वयं विद्याओं और शास्त्रों का अध्ययन करते थे और विद्वानों को दान के द्वारा प्रोत्साहन देते थे। वातापी शिक्षा और ज्ञान के केंद्र के रूप में प्रसिद्ध थी। संस्कृत साहित्य के विभिन्न अंगों का अध्ययन होता था। अभिलेखों की भाषाशैली पर प्रसिद्ध काव्यग्रंथों का प्रभाव स्पष्ट है। एहोळे प्रशस्ति की रचना जैन कवि रविकीर्ति ने की थी। जैनेंद्र व्याकरण के रचयिता पूज्यवाद इसी काल के थे। विजयांका अथवा विज्जिका, जिसकी गणना राजशेखर ने वैदर्भी शैली का प्रयाग करने में केवल कालिदास के बाद की है, संभवत: चंद्रादित्य की रानी विजयभट्टारिका ही थी। सोमदेवसूरि ने यशस्तिलकचंपू और नीतिवाक्या मृत की रचना वेमुलवाड के चालुक्यों के संरक्षण में की थी। कन्नड साहित्य के इतिहास में भी इस काल का योगदान महत्वपूर्ण है। श्री वर्धदेव ने तत्वार्थमहाशास्त्र पर चूडामणि नाम की टीका लिखी। श्यामकुंदाचार्य प्राकृत, संस्कृत और कर्णाट भाषाओं के लेखक के रूप में प्रसिद्ध हैं। कन्नड भाषा के सर्वश्रेष्ठ कवि और आदिपुराण तथा विक्रमार्जुनविजय के रचयिता पंप वेमुलवाड के चालुक्य नरेश अरिकेसरि द्वितीय के दरबार में थे।
ऐहोले, मेगृति और बादामी के मंदिरों से दक्षिण के मंदिरों का इतिहास प्रारंभ होता है। पट्टकल के मंदिरों में इनके विकास का दूसरा चरण परिलक्षित होता है इन मंदिरों से मूर्तियों की संख्या में वृद्धि के साथ ही इनकी शैली में भी विकास मिलता है। ठोस चट्टानों को काटकर मंदिरों का निर्माण करने की कला में अद्भुत कुशलता दिखलाई पड़ती है। लोकेश्वर मंदिर के निर्माता श्रीगुंडन् अनिवारिताचारि ने अनेक नगरों की निर्माणयोजना की थी और अनेक वास्तु, यान, आसन, शयन, मणिमुकुट और रत्नचूड़ामणि आदि बनाए थे। वह त्रिभुवनाचारि और दक्षिण देश के सूत्रधार के रूप में प्रसिद्ध थे। विद्वान् अजंता के भित्तिचित्रों में से कुछ को इसी काल की कृति मानते हैं। पट्टदकल के अभिलेख में भी शिल्पकारों और मूर्तिकारों के एक वंश की तीन पीढ़ियों का उल्लेख है। एक अभिलेख में भरत की परंपरा पर आधारित नृत्य के एक नए ग्रंथ की लोकप्रियता का उल्लेख है जिसने अन्य विरोधी पद्धतियों पर विजय प्राप्त की थी।
कल्याणी के चालुक्य
सहनशीलता और उदारता इस युग के धार्मिक जीवन की विशेषताएँ थीं। सभी धर्म और संप्रदाय समान रूप से राजाओं और सामंतों के दान के पात्र थे। ब्राह्मण धर्म में शिव और विष्णु की उपासना का अधिक प्रचलन था, इनमें भी शिव की पूजा राजवंश और देश दोनों में ही अधिक जनप्रिय थी। कलचूर्य लोगों के समय में लिंगायत संप्रदाय के महत्व में वृद्धि हुई थी। कोल्लापुर महालक्ष्मी की शाक्त विधि से पूजा का भी अत्यधिक प्रचार था। इसके बाद कार्तिकेय की पूजा का महत्व था। बौद्ध धर्म के प्रमुख केंद्र बेल व गावे और डंबल थे। किंतु बौद्ध धर्म की तुलना में जैन धर्म का प्रचार अधिक था।
पूलकुंट (अनंतपुर)
पूलकुंट (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
चालुक्य राजवंश
कल्याणी के चालुक्य
वेद, व्याकरण और दर्शन की उच्च शिक्षा के निमित्त राज्य में विद्यालय या घटिकाएँ थीं जिनकी व्यवस्था के लिये राज्य से अनुदान दिए जाते थे। देश में ब्राह्मणों के अनेक आवास अथवा ब्रह्मपुरी थीं जो संस्कृत के विभिन्न अंगों के गहन अध्ययन के केंद्र थीं।
वादिराज ने जयसिंह द्वितीय के समय में पार्श्वनाथचरित और यशोधरचरित्र की रचना की। विल्हण की प्रसिद्ध रचना विक्रमांकदेवचरित में विक्रमादित्य षष्ठ के जीवनचरित् का विवरण है। विज्ञानेश्वर ने याज्ञवल्क्य स्मृति पर अपनी प्रसिद्ध टीका मिताक्षरा की रचना विक्रमादित्य के समय में ही की थी। विज्ञानेश्वर के शिष्य नारायण ने व्यवहारशिरोमणि की रचना की थी। मानसोल्लास अथवा अभिलषितार्थीचिंतामणि जिसमें राजा के हित और रुचि के अनेक विषयों की चर्चा है सोमेश्वर तृतीय की कृति थी। पार्वतीरुक्तिमणीय का रचयिता विद्यामाधव सोमेश्वर के ही दरबार में था। सगीतचूड़ामणि जगदेकमल्ल द्वितीय की कृति थी। संगीतसुधाकर भी किसी चालुक्य राजकुमार की रचना थी। कन्नड़ साहित्य के इतिहास में यह युग अत्यंत समृद्ध था। कन्नड भाषा के स्वरूप में भी कुछ परिवर्तन हुए। षट्पदी और त्रिपदी छंदों का प्रयोग बढ़ा। चंपू काव्यों की रचना का प्रचलन समाप्त हो चला। रगले नाम के विशेष प्रकार के गीतों की रचना का प्रारंभ इसी काल में हुआ। कन्नड साहित्य के विकास में जैन विद्वानों का प्रमुख योगदान था। सुकुमारचरित्र के रचयिता शांतिनाथ और चंद्रचूडामणिशतक के रचयिता नागवर्माचार्य इसी कल में हुए। रन्न ने, जो तैलप के दरबार का कविचक्रवर्ती था, अजितपुराण और साहसभीमविजय नामक चंपू, रन्न कंद नाम का निघंटु और परशुरामचरिते और चक्रेश्वरचरिते की रचना की। चामंुडराय ने 978 ई. में चामुंडारायपुराण की रचना की। छंदोंबुधि और कर्णाटककादंबरी की रचना नागवर्मा प्रथम ने की थी। दुर्गसिंह ने अपने पंचतंत्र में समकालीन लेखकों में मेलीमाधव के रचयिता कर्णपार्य, एक नीतिग्रंथ के रचयिता कविताविलास और मदनतिलक के रचयिता चंद्रराज का उल्लेख किया है। श्रीधराचार्य को गद्यपद्यविद्याधर की उपाधि प्राप्त थी। चंद्रप्रभचरिते के अतिरिक्त उसने जातकतिलक की रचना की थी जो कन्नड में ज्योतिष का प्रथम ग्रंथ है। अभिनव पंप के नाम से प्रसिद्ध नागचंद्र ने मल्लिनाथपुराण और रामचंद्रचरितपुराण की रचना की। इससे पूर्व वादि कुमुदचंद्र ने भी एक रामायण की रचना की थी। नयसेन ने धर्मामृत के अतिरिक्त एक व्याकरण ग्रंथ भी रचा। नेमिनाथपुराण कर्णपार्य की कृति है। नागवर्मा द्वितीय ने काव्यालोकन, कर्णाटकभाषाभूषण और वास्तुकोश की रचना की। जगद्दल सोमनाथ ने पूज्यवाद के कल्याणकारक का कन्नड में अनुवाद कर्णाटक कल्याणकारक के नाम से किया। कन्नड गद्य के विकास में वीरशैव लोगों का विशेष योगदान था। प्राय: दो सौ लेखकों के नाम मिलते हैं जिनमें कुछ उल्लेखनीय लेखिकाएँ भी थीं। बसव और अन्य वीरशैव लेखकों ने वचन साहित्य को जन्म दिया जिसमें साधारण जनता में वीरशैव सिद्धांतों के प्रचलन के लिये सरल भाषा का उपयोग किया गया। कुछ लिंगायत विद्वानों ने कन्नड साहित्य के अन्य अंगों को भी समृद्ध किया।
अभिलेखों में प्रस्तर के कुछ कुशल शिल्पियों के नाम मिलते हैं यथा शंकरार्य, नागोज और महाकाल। चालुक्य मंदिरों की बाहरी दीवारों और दरवाजों पर सूक्ष्म अलंकारिता मिलती है। मंदिरों के मुख्य प्रवेशद्वार पार्श्व में हैं। विमान और दूसरे विषयों में भी इन मंदिरों का विकसित रूप होयसल मंदिरों में दिखलाई पड़ता है। इन मंदिरों के कुछ उल्लेखनीय उदाहरण हैं लक्कुंदि में काशिविश्वेश्वर, इत्तगि में महादेव और कुरुवत्ति में मल्लिकार्जुन का मंदिर।
पूर्वी चालुक्य
वेंगी के चालुक्य
वंशावली
दन्तिदुर्ग (राष्ट्रकूट साम्राज्य) (735-756) ने चालुक्य साम्राज्य को पराजित कर राष्ट्रकूट साम्राज्य की नींव डाली।
लोङा, थराली तहसील
लोङा, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
मॉडल टाउन, दिल्ली
मॉडल टाउन, दिल्ली दिल्ली शहर का एक क्षेत्र है।
यह दिल्ली मेट्रो रेल की येलो लाइन शाखा का एक स्टेशन भी है। मॉडल टाउन, दिल्ली दिल्ली के उत्तर पश्चिम दिल्ली जिला का एक उप मंडल भी है।
मॉडल टाउन, दिल्ली  दिल्ली के रिंग मार्ग पर आने वाला एक बस स्टॉप भी है।
भाकुण्डा, देवलथल तहसील
भाकुण्डा, देवलथल तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
हर्ट्ज़
एक हर्ट्ज़, अर्थात् एक साईकल प्रति सैकण्ड (यानि एक पूरा आवर्त); १०० Hz अर्थात् एक सौ साईकल प्रति सैकण्ड। ये इकाई किसी भी आवधिक या सामयिक घटना हेतु प्रय़ोगनीय है। असामयिक घटनाओं की आवृत्ति बैक्वेरल में मापी जाती है।
सामान्यतः विभिन्न देस अपने देसो में विधुत आवृत्ति Hz का निर्धारण करते है ताकि देश मे विधुत उपकरणों के निर्माण व उपयोग में आसानी हो
उद्धरण:~
भारत 240v 50hz
गुरु तेग बहादुर नगर
गुरु तेग बहादुर नगर दिल्ली शहर का एक क्षेत्र है।
यह दिल्ली मेट्रो रेल की येलो लाइन शाखा का एक स्टेशन भी है।
रेचल रॉक्स
पृष्ठभूमि
रेचल का जन्म सैन एंटोनियो, टेक्सास में हुआ था। वह जर्मन, आयरिश, फ्रेंच और वेल्श के वंशज हैं।
उसने 13 साल की छोटी उम्र में अपने प्रेमी के लिए अपना कौमार्य खो दिया। उसने पोर्न इंडस्ट्री में प्रवेश करने से पहले एक हूटर गर्ल के रूप में काम किया।
करियर
हाई स्कूल के एक दोस्त ने उसे ऐसा करने के लिए प्रोत्साहित करने के बाद उसने पोर्न उद्योग में प्रवेश करने का फैसला किया। उन्होंने जनवरी 2007 में फिल्म कॉलेज एमेच्योर टूर 2: मिडवेस्ट के निर्माता शेन वर्ल्ड से अपना पहला दृश्य शूट किया। इसमें 550 से अधिक फिल्मों की शूटिंग की गई है, साथ ही विभिन्न वेबसाइटों के लिए अच्छी संख्या में दृश्य भी हैं।
अगस्त 2009 में उसने अपना पहला गुदा मैथुन दृश्य बनाया, जिसका शीर्षक था "एन ऐस मेड बाई द स्वीटेस्ट एंजल्स", प्रोडक्शन कंपनी ब्रेज़र्स के कार्यस्थल पर बड़े स्तन के लिए।
गोरख पासवान
गोरख पासवान,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की बेल्‍थरा रोड (अ0जा0) विधान सभा निर्वाचन क्षेत्र (निर्वाचन संख्या-357)से चुनाव जीता।
जितवारपुर
जितवारपुर में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
हीरो शरक़ी
हीरो शरक़ी , पाकिस्तान के पंजाब प्रांत के डेरा ग़ाज़ी ख़ान ज़िले का एक कस्बा और यूनियन परिषद्  है। यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी कई लोगों द्वारा काफ़ी हद तक समझी जाती है। प्रभुख प्रशासनिक भाषाएँ उर्दू और अंग्रेज़ी है।
पिल्लिपाडु (कृष्णा)
पिल्लिपाडु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
सिविल लाइंस, दिल्ली
सिविल लाइंस, दिल्ली दिल्ली शहर का एक क्षेत्र है।
प्राची देसाई
प्राची देसाई एक भारतीय टेलीविजन अभिनेत्री हैं। उन्होंने रॉक ऑन!!, वन्स अपॉन ए टाईम इन मुम्बई, बोल बच्चन, आय मी और मैं जैसी फ़िल्मों में काम किया, जहाँ उन्हे अच्छी समालोचना एवं वाणिज्यिक सराहना मिली। उन्होंने अपना काम बनी वालिया की इंडियन सोप ऑपेरा "कसम से" से आरम्भ किया और उससे प्रसिद्धि पाई। प्राची भारत में न्यूट्रोजेना का चेहरा, पृष्ठांकक, प्रवक्ता और ब्रांड एंबेसडर हैं वो गोआ पर्यटन की भी ब्रांड एंबेसडर हैं।
अद्भुत रामायण
कथानक
कथानक इसका सचमुच अद्भुत है। राज्याभिषेक होने के उपरांत मुनिगण राम के शौर्य की प्रशस्ति गाने लगे तो सीता जी मुस्कुरा उठीं। हँसने का कारण पूछने पर उन्होंने राम को बताया कि आपने केवल दशानन का वध किया है, लेकिन उसी का भाई सहस्रानन अभी जीवित है। उसके पराभव के बाद ही आपकी शौर्यगाथा का औचित्य सिद्ध हो सकेगा। राम ने, इस पर, चतुरंग सेना सजाई और विभीषण, लक्ष्मण, भरत, शत्रुघ्न, हनुमान आदि के साथ समुद्र पार करके सहस्रस्कंध पर चढ़ाई की। सीता भी साथ थीं। परंतु युद्ध स्थल में सहस्रानन ने मात्र एक बाण से राम की समस्त सेना एवं वीरों को अयोध्या में फेंक दिया। रणभूमि में केवल राम और सीता रह गए। राम अचेत थे; सीता ने असिता अर्थात् काली का रूप धारण कर सहस्रमुख का वध किया।
हिन्दी में अद्भुत रामायण
हिंदी में भी इस कथानक को लेकर कई काव्यग्रंथों की रचना हुई है जिनका नाम या तो अद्भुत रामायण है या जानकीविजय। 1773 ई. में पं॰ शिवप्रसाद ने, 1786 ई. में राम जी भट्ट ने, 18वीं शताब्दी में बेनीराम ने, 1800 ई. में भवानीलाल ने तथा 1834 ई. में नवलसिंह ने अलग-अलग अद्भुत रामायण की रचना की। 1756 ई. में प्रसिद्ध कवि और 1834 ई. में बलदेवदास ने जानकीविजय नाम से इस कथानक को अपनी-अपनी रचना का आधार बनाया।
गोदावरी एक्स्प्रेस ७००८
गोदावरी एक्स्प्रेस 7008  भारतीय रेल द्वारा संचालित एक मेल एक्स्प्रेस ट्रेन है। यह ट्रेन हैदराबाद डेकन रेलवे स्टेशन (स्टेशन कोड:HYB) से 05:15PM बजे छूटती है और विशाखापट्टनम रेलवे स्टेशन (स्टेशन कोड:VSKP) पर 06:50AM बजे पहुंचती है। इसकी यात्रा अवधि है 13 घंटे 35 मिनट।
नीरू बाजवा
नीरू बाजवा (जन्म-२६ अगस्त,१९८०) कनाडा की जन्मी एक पंजाबी अभिनेत्री है। उन्होंने १९९८ में देव आनंद की बॉलीवुड फिल्म 'मैं सोलह बारस की' के साथ अपना करियर शुरू किया और फिर भारतीय डेली सोप और पंजाबी फिल्मों में काम करना शुरू कर दिया।
करियर
२००३ में भारतीय सोप ओपेरा से अपने करियर की शुरुआत करने वाली नीरू ने 'हरी मिर्ची लाल मिर्ची' में अभिनय किया जिसका प्रसारण डीडी १ पर होता था, ज़ी टीवी पर अस्तित्व और साथ ही स्टार प्लस पर जीत व स्टार वन पर गन्स एंड रोजेज में काम किया। वह एसीपी अजातशत्रू के मंगेतर के रूप में टेलीविज़न सीरीज़ सीआईडी ​​(सीआईडी ​​स्पेशल ब्यूरो) में भी दिखाई दी थी और नाटक बोन मैरो में भी दिखाई दी थी। जनवरी २०१३ में, बाजवा बेहद लोकप्रिय पंजाबी फिल्म 'साडी लव स्टोरी' में दिखाई दिए, जिसके निर्माता जिमी शेरगिल थे, धीरज रतन द्वारा निर्देशित और दिलजीत दोसांझ, व सुरवीन चावला के साथ नज़र आये। दिलजीत दोसांझ के साथ जट्ट एंड जूलिएट व जट्ट एंड जूलिएट २ में भी काम किया जिसने पहले रिकार्ड्स भी तोड़ दिए। मार्च 2018 में रिलीज हुई उनकी फिल्म 'लौंग लाची (Laung Laachi)' का टाइटल ट्रैक काफी प्रसिद्ध है।  इसमें अभिनेता एमी विर्क का भी अहम रोल है।
व्यक्तिगत जीवन
अपनी वृत्तचित्र फिल्म बॉलीवुड बाउंड में, उन्होंने माना कि वह एक उच्च विद्यालय छोड़ने वाली, जो पढ़ाई में बहुत कम रुचि रखते थे और हमेशा बॉलीवुड के ग्लैमर से प्रेरित रहने वाली लड़की का चित्रण किया है, इसलिए वह अपने सपनों को पूरा करने के लिए मुंबई चले गए।
कार्तिकेय
कार्तिकेय या मुरुगन (तमिल: முருகன்), एक लोकप्रिय हिन्दु देव हैं और इनके अधिकतर भक्त तमिल हिन्दू हैं। इनकी पूजा मुख्यत: भारत के दक्षिणी राज्यों और विशेषकर तमिल नाडु में की जाती है इसके अतिरिक्त विश्व में जहाँ कहीं भी तमिल निवासी/प्रवासी रहते हैं जैसे कि श्रीलंका, मलेशिया, सिंगापुर आदि में भी यह पूजे जाते हैं। इनके छ: सबसे प्रसिद्ध मंदिर तमिल नाडु में स्थित हैं। तमिल इन्हें तमिल कडवुल यानि कि तमिलों के देवता कह कर संबोधित करते हैं। यह भारत के तमिल नाडु राज्य के रक्षक देव भी हैं। ये भगवान शिव और माता पार्वती के सबसे बड़े पुत्र हैं । इनके छोटे भाई बहन हैं देवी अशोकसुन्दरी, भगवान अय्यपा , देवी ज्योति , देवी मनसा और भगवान गणेश हैं। दक्षिण भारत मान्यता अनुसार इनकी दो पत्नियां हैं जिनके नाम हैं देवसेना और वल्ली । देवसेना देवराज इंद्र की पुत्री हैं जिन्हें छठी माता के नाम से भी जाना जाता है। वल्ली किशकिंधा राजा की पुत्री हैं । परंतु उनके विवाह की यह मान्यता स्कंद पुराण अनुसार सही नहीं है। स्वामी कार्तिकेय अवतार रूप मे ब्रम्हचारी हैँ।
कार्तिकेय जी भगवान शिव और भगवती पार्वती के पुत्र हैं । ऋषि जरत्कारू और राजा नहुष के बहनोई हैं और जरत्कारू और इनकी छोटी बहन मनसा देवी के पुत्र महर्षि  आस्तिक के मामा  ।
भगवान कार्तिकेय छ: बालकों के रूप में जन्मे थे तथा इनकी देखभाल कृतिका (सप्त ऋषि की पत्निया) ने की थी, इसीलिए उन्हें कार्तिकेय धातृ भी कहते हैं।
कार्तिकेय के अवतार जन्म की कथा
स्कंद पुराण के अनुसार भगवान शिव के दिये वरदान के कारण अधर्मी दैत्य तारकासुर अत्यंत शक्तिशाली हो चुका था। वरदान के अनुसार केवल शिवपुत्र ही उसका वध कर सकता था। और इसी कारण वह तीनों लोकों में हाहाकार मचा रहा था। इसीलिए सारे देवता भगवान विष्णु के पास जा पहुँचे। भगवान विष्णु ने उन्हें सुझाव दिया की तारकासुर के द्वारा शिव पुत्र से मारे जाने के वरदान के कारण वे कैलाश जाकर भगवान शिव से पुत्र उत्पन्न करने की विनती करें। विष्णु की बात सुनकर समस्त देवगण जब कैलाश पहुंचे तो तारकासुर का वध का रहस्य काम रहित शिव पुत्र से होना जानकर भगवती पार्वती जी के अंदर से तेज पुंज निकला जो शिव जी में समा गया तभी शिवजी ने अपना तीसरा नेत्र खोल दिया और उससे तेजस निकलकर गंगादेवी पर टकराया। जब देवी गंगा उस दिव्य अंश को लेकर जाने लगी तब उसकी शक्ति से गंगा का पानी उबलने लगा। भयभीत गंगादेवी ने उस दिव्य अंश को शरवण वन में लाकर स्थापित कर दिया किंतु गंगाजल में बहते बहते वह दिव्य अंश छह भागों में विभाजित हो गया था। भगवान शिव के शरीर से उत्पन्न तेज रूपी वीर्य के उन दिव्य अंशों से सुकोमल शिशु का जन्म हुआ। उस वन में विहार करती छह कृतिका कन्याओं की दृष्टि जब उन बालकों पर पडी तब उनके मन में उन बालकों के प्रति मातृत्व भाव जागा। और वो उनको लेकर उनको अपना स्तनपान कराने पहुंची तो 6 सिर प्रकट हो गए। उसके पश्चात वे बालक को लेकर कृतिकालोक चली गई व उनका पालन पोषण करने लगीं। जब इन सबके बारे में नारद जी ने शिव पार्वती को बताया तब वे अपने पुत्र से मिलने के लिए व्याकुल हो उठे, व कृतिकालोक चल पड़े। जब माँ पार्वती ने अपने पुत्र को देखा तब वो मातृत्व भाव से भावुक हो उठी, और तत्पश्चात शिव पार्वती ने कृतिकाओं को सारी कहानी सुनाई और अपने पुत्र को लेकर कैलाश वापस आ गए। कृतिकाओं के द्वारा लालन पालन होने के कारण उस बालक का नाम कार्तिकेय पड़ गया। कार्तिकेय ने देवासुर संग्राम का नेतृत्व कर राक्षस तारकासुर का संहार किया।स्कन्द पुराण
दक्षिण भारत में कार्तिकेय का आगमन
प्राचीन ग्रंथो के अनुसार एक बार ऋषि नारद मुनि एक फल लेकर कैलाश गए दोनों गणेश और कार्तिकेय मे फल को लेकर प्रतियोगिता (पृथ्वी के तीन चक्कर लगाने) आयोजित की गयी जिस के अनुसार विजेता को फल मिलेगा । जहां मुरूगन ने अपने वाहन मयूर से यात्रा शुरू की वहीं गणेश जी ने अपने माँ और पिता के चक्कर लगाकर आशीर्वाद प्राप्त कर फल प्राप्त किया जिस पर मुरूगन निवृत्ति प्राप्त कर सगुण अवतार रूप मे कैलाश से दक्षिण भारत की ओर चले गए।देव दानव युद्ध में देवो के सेनापति के रूप में। दक्षिण भारत में युवा और बाल्य रूप में पुजा जाता है। रामायण, महाभारत, तमिल संगम में वर्णन।
वरदान
तारकासुर वध kw बाद कार्तिकेय को देवताओ से सदैव युवा रहने का वरदान प्राप्त हुआ
विविध
कार्तिकेय के नाम
संस्कृत ग्रंथ अमरकोष के अनुसार कार्तिकेय के निम्न नाम हैं:
परिवार
पिता - भगवान शिव माता - भगवती पार्वती , भाई - गणेश, अय्यपा ( छोटे भाई) बहन - अशोकसुन्दरी ( कुछ लौकिक मान्यता अनुसार मनसा देवी और देवी ज्योति ) पत्नी - ब्रम्हचारी ( दक्षिण में देवसैना (षष्ठी देवी), इंद्रदेव की पुत्री एवं वल्ली) वाहन - मोर (संस्कृत - शिखि) बालपन में इनकी देखभाल कृतिका (सप्तर्षि की पत्नियाँ) ने की थी।
अस्त्र
माँ पार्वती द्वारा दी गयी उनकी शक्तियों से परिपूर्ण अस्त्र का नाम वेल है।
विश्व में उपस्थिति
बातू गुफाएँ जो की मलेशिया के गोम्बैक जिले में स्थित एक चूना पत्थर की पहाड़ी है वहां, भगववान मुरुगन की विश्व में सर्वाधिक ऊंची प्रतिमा स्थित है जिसकी ऊंचाई 42.7 मीटर (140 फिट) है।
दक्षिण भारत के प्रसिद्ध कार्तिकेय मंदिर : थिरुथनी, पलानी मुरूगन, शिवा सुबरमनीय स्वामी, रत्नागिरी, कुमुरकन्दन, थिरूपोरुर्कंसवामी, स्वामीनाथस्वामी, थिरुपपरमकुनरम, पज़्हमुदिर्चोलाई, स्वामीमली, तिरुचेंदूर , मरुदमली, वेल्लिमलाई
डोली सजा के रखना
डोली सजा के रखना 1998 में बनी हिन्दी भाषा की प्रेमकहानी फ़िल्म है। इसका निर्देशन प्रियदर्शन ने किया और मुख्य भूमिकाओं में अक्षय खन्ना और ज्योतिका हैं। इसकी कहानी एक मलयालम फिल्म से ली गई है। संगीत ए॰ आर॰ रहमान का है और ये ज्योतिका की पहली फ़िल्म है।
संक्षेप
इंद्रजीत "इंदर" बंसल (अक्षय खन्ना) एक अमीर लड़का है, जो अपने माता (मौसमी चटर्जी) और पिता (अनुपम खेर) के साथ रहता है। एक दिन वो अपने दोस्तों के साथ एमबीए करने दूसरे शहर जाता है, वहाँ उसकी मुलाक़ात पल्लवी सिन्हा (ज्योतिका) से होती है। वह उसको पसंद करने लगता है। वह इस बात को दोस्तों को बताता है और वह सभी पल्लवी को रिझाने में उसकी सहायता करते हैं। इससे पल्लवी के भाई इंस्पेक्टर पृथ्वी (तेज सप्रू) के साथ उनका टकराव होता है, जो उन्हें गिरफ्तार करके थाने में कैद रखता है। वह उन्हें पीटता भी है; इसके बाद उसका दूसरा भाई विक्रम (मोहनीश बहल) भी उन्हें पीटता है; और जब वे अपने घावों का इलाज करने के लिए जाते हैं तो वे पल्लवी के तीसरे भाई डॉ. सूरज (परेश रावल) से मिलते हैं, जो उन्हें और नुकसान पहुँचाता है।
वे इस अपमान का बदला लेने का फैसला करते हैं और इसमें कुछ हद तक सफल भी रहते हैं, लेकिन पल्लवी उन्हें रुकने के लिए कहती है। उसके भाई यह देखकर चौक जाते हैं कि पल्लवी वास्तव में इंद्रजीत से प्यार करती है। वह पल्लवी को उससे मिलने या बात करने के लिये मना कर देते हैं। इस प्रकार दोनों प्रेमी दूर भागने के लिये प्रेरित हो जाते हैं। उनका पुलिस बल और क्रोध में भाइयों द्वारा पीछा किया जाता है। वे एक मछुआरों की बस्ती में पहुँचते हैं और जोजो पिंटो (अमरीश पुरी) से मिलते हैं, जो इंद्रजीत के दोस्तों में से एक के पिता हैं। वह उन्हें भाइयों से बचाते हैं और उनका कानूनी रूप से विवाह भी कराते हैं। लेकिन आखिरी पल में, दोनों अभिभूत हो जाते हैं और अपने दोस्तों के सदमे के बावजूद अपने-अपने घर लौटने का फैसला करते हैं। वह अपने परिवार के चुने गए व्यक्ति से शादी करने के लिए सहमत भी हो जाते हैं। लेकिन फिल्म के अंत में परिवार वाले उन दोनों की शादी के लिए मान जाते हैं और उसी के साथ कहानी समाप्त हो जाती है।
गतका
गतका एक सिक्खों की पारंपरिक युद्धक कला है। वर्तमान में भी सिक्खों के धार्मिक उत्सवों में इस कला का शस्त्र संचालन प्रदर्शन किया जाता है। पंजाब सरकार (भारत ) ने इस भारतीय मार्शल आर्ट 'गतका' को खेल की मान्यता प्रदान कर दी है। अंतर्राष्ट्रीय गतका फेडरेशन की स्थापना १९८२ में हुई थी और १९८७ में औपचारिक रूप से इसे स्थापित किया गया था, गतका अब एक खेल या तलवारबाजी प्रदर्शन कला के रूप में लोकप्रिय है और अक्सर सिख त्योहारों के दौरान दिखाया जाता है।
परम उच्चावृत्ति (SHF)
परम उच्चावृत्ति (या SHF) वे रेडियो आवृत्तियाँ (RF) हैं, जो कि 3 GHz से 30 GHz तक होती हैं। इसे सैंटीमीटर पट्टी या तरंग भी कहा जाता है, क्योंकि इसकी तरंग दस से एक से मी तक दैर्घ्य होता है।
प्रयोग
इसके कुछ प्रयोग हैं :
जेसिका एल्बा
जेसिका मैरी एल्बा (जन्म - 28 अप्रैल 1981) एक अमेरिकी टेलीविज़न और फ़िल्म अभिनेत्री है। उसने 13 वर्ष की आयु में कैंप नोव्हेयर और द सीक्रेट वर्ल्ड ऑफ़ एलेक्स मैक (1994) में अपने टेलीविज़न और मूवी कार्यक्रमों का आरंभ किया। एल्बा, टेलीविज़न श्रृंखला डार्क एंजल (2000–2002) में प्रमुख अभिनेत्री के रूप में उभर कर सामने आई. एल्बा ने बाद में हनी (2003), सिन सिटि (2005), फैंटास्टिक फोर (2005), इंटू द ब्लू (2005) और 2007 की दोनों फ़िल्में, Fantastic Four: Rise of the Silver Surfer और गुड लक चक सहित कई फ़िल्मों में काम किया।
एल्बा को एक यौन प्रतीक माना जाता है और प्रायः अपने रूप-सौंदर्य की वजह से वह मीडिया का ध्यान आकर्षित कर लेती है। मैक्सिम (Maxim) के "हॉट 100" सेक्शन में उसे कई बार देखा गया और 2006 में AskMen.com [आस्कमेन.कॉम] के "99 मोस्ट डिज़ायरेबल वीमेन" (99 सर्वाधिक वांछनीय औरत) की सूची में उसे प्रथम स्थान प्राप्त होने के साथ-साथ 2007 में FHM द्वारा "सेक्सिएस्ट वूमन इन द वर्ल्ड" (विश्व की सर्वाधिक कामुक औरत) का ख़िताब भी हासिल हुआ।  मार्च 2006 के प्लेबॉय (Playboy) के कवर पेज पर अपनी छवि के प्रयोग से असंतुष्ट होकर उसने मुकदमा चलाया जिसे बाद में उसने वापस ले लिया। उसने अपने अभिनय के लिए कई पुरस्कार भी जीते जिनमें चॉइस ऐक्ट्रेस टीन चॉइस अवार्ड और सैटर्न अवार्ड फॉर बेस्ट ऐक्ट्रेस (TV) के साथ-साथ टेलीविज़न श्रृंखला डार्क एंजल में अपनी मुख्य भूमिका के लिए एक गोल्डेन ग्लोब नामांकन भी शामिल था।
प्रारंभिक जीवन
एल्बा का जन्म कैलिफोर्निया के पोमोना में कैथरीन एल्बा (née जेन्सेन) और मार्क एल्बा के यहां हुआ था। उसकी मां, डेनिश और फ्रेंच कैनेडियन वंश की महिला है और उसके पिता, मेक्सिकन अमेरिकन है, हालांकि उसके माता-पिता दोनों का ही जन्म कैलिफोर्निया में हुआ था (1 दिसम्बर 2009 को लोपेज़ टुनाइट के एपिसोड में, जॉर्ज लोपेज़ ने घोषणा की कि एक DNA टेस्ट से पता चला है कि एल्बा, 87% यूरोपीय और 13% देशी अमेरिकी है). उसका एक छोटा भाई, जोशुआ है। उसके पिता के एयर फोर्स जीविका के कारण उनलोगों को मिसिसिपी के बिलोक्सी जाकर रहना पड़ा और जिस समय उसकी आयु नौ वर्ष थी उस समय वापस कैलिफोर्निया में जाकर बसने से ठीक पहले वे लोग टेक्सास के डेल रियो में रह रहे थे। एल्बा ने अपने परिवार को एक "अति रूढ़िवादी परिवार — एक परंपरागत, कैथोलिक, लैटिन अमेरिकी परिवार" और स्वयं को बहुत उदार बताया है; उसका कहना है कि पांच वर्ष की आयु में ही उसने अपने आपको एक "नारीवादी" बताया था।
एल्बा ने अपने प्रारंभिक जीवन में कई प्रकार की शारीरिक विकृतियों का सामना किया। बचपन में, वह दो बार कोलैप्स्ड लंग्स से पीड़ित हुई और एक वर्ष में उसे 4-5 बार निमोनिया हो जाया करता था और साथ ही साथ उसे एक बार रप्चर्ड अपेंडिक्स और एक बार टोंसिलर सिस्ट भी हुआ था। अपनी बीमारी के कारण एल्बा, स्कूल के अन्य बच्चों से दूर अलग-थलग हो गई क्योंकि अपनी बीमारी के कारण उसे कई बार अस्पताल में रहना पड़ता था और किसी को इस बात की भी जानकारी नहीं थी कि वह ठीक-ठाक है ताकि कोई उससे दोस्ती कर सके। एल्बा को बचपन से ही अस्थमा है। एल्बा ने यह भी कहा है कि अपने परिवार के बार-बार स्थानांतरण के कारण भी वह अपने दोस्तों से दूर हो गई थी। एल्बा ने यह भी स्वीकार किया है कि अपने बचपन में वह ऑब्सेसिव-कंपल्सिव डिसऑर्डर (बाध्यकर मनोग्रस्ति विकृति) से पीड़ित थी। एल्बा ने 16 वर्ष की आयु में हाई स्कूल से स्नातक किया और उसके बाद वह अटलांटिक थिएटर कंपनी (Atlantic Theater Company) से जुड़ गई।
जीविका
पांच वर्ष की आयु से ही एल्बा को अभिनय में रुचि थी। 1992 में, 11 वर्षीया एल्बा ने कैलिफोर्निया के बेवर्ली हिल्स में एक अभिनय प्रतियोगिता में उसे ले चलने के लिए अपनी मां को राज़ी कर लिया जिसके शानदार पुरस्कार के रूप में निःशुल्क अभिनय कक्षाओं की सुविधा प्रदान की जाएगी. एल्बा ने वह भव्य पुरस्कार जीत लिया और अपना पहला अभिनय सबक सीखने लगी। नौ महीनों के बाद एक एजेंट ने एल्बा को साइन कर लिया। 1994 की फीचर फ़िल्म कैंप नोव्हेयर में उसने गेल की एक छोटी भूमिका निभाई. उसे मूल रूप से दो सप्ताह के लिए काम पर रखा गया था लेकिन एक प्रमुख अभिनेत्री के चले जाने के बाद उसकी भूमिका को दो महीने की नौकरी में एक मुख्य भूमिका के रूप में परिणत कर दिया गया।
निंटेंडो (Nintendo) और जे.सी. पेनी (J.C. Penney) के दो राष्ट्रीय टेलीविज़न विज्ञापनों में एल्बा ने एक बच्चे की भूमिका निभाई. बाद में उसे कई इंडिपेंडेंट फ़िल्मों में फ़िल्माया गया। निकेलोडियोन कॉमेडी श्रृंखला, द सीक्रेट वर्ल्ड ऑफ़ एलेक्स मैक के तीन एपिसोडों में उसने वेन जेसिका के रूप में एक बार-बार भूमिका निभाकर टेलीविज़न जगत में पदार्पण किया। उसके बाद उसने टेलीविज़न श्रृंखला, फ्लिपर के पहले दो सीज़नों में माया की भूमिका निभाई. अपनी लाइफगार्ड (संरक्षिका) मां के अभिभावकत्व के अंतर्गत, एल्बा ने चलने से पहले तैरना सीखा और वह एक PADI-प्रमाणित स्क्यूबा गोताखोर थी जिसके कौशल का प्रयोग ऑस्ट्रेलिया में फ़िल्माए गए शो में किया गया।
1998 में, उसे स्टीवन बोच्को के क्राइम-ड्रामा, ब्रूकलिन साउथ के प्रथम-सीज़न एपिसोड में मेलिसा हौएर के रूप में, बेवर्ली हिल्स, 90210 के दो एपिसोडों में लिएन के रूप में और The Love Boat: The Next Wave के एक एपिसोड में लायला के रूप में देखा गया।The Love Boat: The Next Wave 1999 में, उसे रैंडी क्वाइड के कॉमेडी फीचर, P.U.N.K.S. में देखा गया। हाई स्कूल से स्नातक की उपाधि प्राप्त करने के बाद, एल्बा ने विलियम एच. मैसी और उसकी पत्नी, फेलिसिटी हफमन के साथ अटलांटिक थिएटर कंपनी [Atlantic Theater Company] में अभिनय सीखा जिसे मैसी और पुलित्ज़र प्राइज़-विजेता नाटककार और फ़िल्म निर्देशक, डेविड मैमेट ने विकसित किया था।
उसे सबसे बड़ी सफलता तब मिली जब लेखक/निर्देशक जेम्स कैमरन ने फॉक्स (Fox) sci-fi (विज्ञान-कल्पित कथा पर आधारित) टेलीविज़न श्रृंखला, डार्क एंजल के अनुवांशिकी-अभियांत्रिक महान-सैनिक, मैक्स ग्वेरा की भूमिका के लिए 1,200 उम्मीदवारों में से एल्बा का चयन किया। कैमरन के सह-निर्माण में बनी इस श्रृंखला में एल्बा ने स्टार की भूमिका निभाई और यह श्रृंखला 2002 तक दो सीज़नों तक चला जिससे एल्बा को आलोचकों की प्रशंसा के साथ-साथ गोल्डन ग्लोब नामांकन भी प्राप्त हुआ। एल्बा को बाद में पता चला कि डार्क एंजल की तैयारी के समय वह इटिंग डिसऑर्डर (बदहज़मी) से पीड़ित थी।
लोकप्रिय संस्कृति में एल्बा की काफी तारीफ़ की गई है। डार्क एंजल में अपनी भूमिका के लिए उसे टीन चॉइस अवार्ड फॉर चॉइस ऐक्ट्रेस [पसंदीदा अभिनेत्री के लिए टीन चॉइस अवार्ड] और सैटर्न अवार्ड फॉर बेस्ट ऐक्ट्रेस (TV) मिला। मैक्सिम के हॉट 100 की सूची में उसे कई बार देखा गया है। 2006 में, सिन सिटि में "सेक्सिएस्ट परफोर्मेंस" (सबसे कामुक प्रदर्शन) के लिए एल्बा को MTV मूवी अवार्ड मिला। उसके अभिनय की आलोचना भी हुई है क्योंकि अवेक, गुड लक चक और Fantastic Four: Rise of the Silver Surfer में उसके अभिनय के लिए उसे 2007 के रेज़ी अवार्ड फॉर वर्स्ट ऐक्ट्रेस के लिए नामांकित किया गया था। फैंटास्टिक फोर और इंटू द ब्लू में उसके अभिनय के लिए 2005 में उसे उसी पुरस्कार के लिए नामांकित किया गया था।
एल्बा की सबसे उल्लेखनीय फ़िल्म भूमिकाओं में हनी फ़िल्म की एक महत्वाकांक्षी नर्तकी और नृत्य-निर्देशक, सिन सिटि की मनमोहक नर्तकी नैंसी कॉलाहन, मार्वल कॉमिक्स के पात्र सू स्टॉर्म और फैंटास्टिक फोर में इनविज़िबल वूमन (अदृश्य औरत) की भूमिका शामिल है जिसके बारे में फ़िल्म समीक्षक मिक ला सैले ने कहा कि लंबे समय से उसका अभिनय, "अस्थिर धरातल" पर है। इसके बाद उसे तब इसकी अगली कड़ी, इंटू द ब्लू में और कुछ वर्षों के बाद गुड लक चक में देखा गया। एल्बा ने 2006 MTV मूवी अवार्ड्स की मेजबानी की और किंग कॉन्ग, मिशन इमपॉसिबल 3 और द डा विंची कोड फ़िल्मों के नकली रेखाचित्रों में अभिनय किया। फरवरी में, उसने अकेडमी ऑफ़ मोशन पिक्चर आर्ट्स ऐंड साइंसेस के साइंस ऐंड टेक्निकल अवार्ड्स की मेजबानी की। एल्बा का प्रतिनिधित्व, टैलेंट एजेंट पैट्रिक व्हाइटसेल और ब्रैड कैफरेली ने किया है।
2008 के अंत में, एल्बा को ऐन इनविज़िबल साइन ऑफ़ माइ ओन में मुख्य भूमिका के रूप में अभिनय करने के लिए अनुबंधित किया गया। इस फ़िल्म का फ़िल्मांकन नवंबर 2008 में पूरा हुआ। फ़िल्म अभी निर्माणोत्ताराधीन है और इसका 2009 में रिलीज़ होना तय है।    वास्तव में अग्ली बेट्टी की अभिनेत्री अमेरिका फेरेरा को इस फ़िल्म की मुख्य भूमिका के रूप में अभिनय करने के लिए चुना गया था लेकिन उसके टेलीविज़न शो, अग्ली बेट्टी की फ़िल्मांकन प्रतिबद्धताओं के कारण उसे हटा दिया गया।
सार्वजनिक छवि
सन् 2001 में, एल्बा को मैक्सिम के हॉट 100 की सूची में नं. 1 पर श्रेणीत किया गया। उसने कहा कि "मैं इस कामुकता को उस हद तक ले जाना चाहती हूं जहां मुझे इससे लाभ हो और इसके साथ-साथ मैं लोगों का मार्गदर्शन भी करना चाहती हूं जिससे लोगों की सोचने की शक्ति ठीक वैसी हो जाए जैसी मैं चाहती हूं." 2005 में, एल्बा को पीपुल मैगज़ीन के 50 मोस्ट ब्यूटीफुल पीपुल (50 सर्वाधिक खूबसूरत लोगों) में से एक के रूप में नामित किया गया और 2007 में उसे इस मैगज़ीन के 100 मोस्ट ब्यूटीफुल की सूची में भी देखा गया। 2002 में, Hollywood.com (हॉलीवुड.कॉम) के एक मतदान में एल्बा को 2002 के पांचवें सेक्सिएस्ट फिमेल स्टार (सबसे कामुक महिला कलाकार) और टॉप 10 Sci-Fi बेब्स (शीर्ष 10 विज्ञान-कल्पित कथा की लड़कियों) की सूची में #4 और FHM के सेक्सिएस्ट गर्ल्स (सबसे कामुक लड़कियों) के लिए होने वाले मतदान में #6 के रूप में सम्मति प्रदान की गई और स्टफ मैगज़ीन के 2002 के एडिशन में "102 सेक्सिएस्ट वीमेन इन द वर्ल्ड" (विश्व की 102 सबसे कामुक महिलाओं) की सूची में 12वें स्थान पर श्रेणीत किया गया। 2005 में एल्बा को मैक्सिम मैगज़ीन के हॉट 100 की सूची में #5 पर श्रेणीत किया गया।
मार्च 2006 के अंक के कवर पेज पर, प्लेबॉय मैगज़ीन ने एल्बा को अपने 25 सेक्सिएस्ट सिलेब्रिटीज़ (25 सबसे कामुक प्रतिष्ठित व्यक्तियों) में और सेक्स स्टार ऑफ़ द इयर (वर्ष के कामुक सितारे) के रूप में नामित किया। एल्बा ने प्लेबॉय के खिलाफ एक मुकदमा चलाया था क्योंकि (इंटू द ब्लू के एक प्रचारक फ़िल्मांकन से उद्धृत) उसकी छवि को उसकी सहमति के बिना ही इस मैगज़ीन में उपयोग किया गया था जिसके संदर्भ में उसने तर्क दिया कि उसे इस अंक में एक "न्यूड पिक्टोरिअल" (नग्न रूप) में दर्शाया गया था। हालांकि, उसने इस मुक़दमे को वापस ले लिया जब प्लेबॉय के मालिक ह्यू हेफ्नर ने उससे व्यक्तिगत तौर पर माफ़ी मांगी और एल्बा पर आश्रित दो दानाश्रयों को दान देने पर अपनी सहमति व्यक्त की।
2006 में, एल्बा, E! टेलीविज़न (E! Television) के 101 सेक्सिएस्ट सिलेब्रिटी बॉडीज़ (101 सबसे कामुक प्रतिष्ठित व्यक्तियों) की सूची में तीसरे स्थान पर पहुंच गई। 2006 में AskMen.com (आस्कमेन.कॉम) के पाठकों ने एल्बा को 99 मोस्ट डिज़ायरेबल वीमेन (99 सर्वाधिक वांछनीय औरतों की सूची) में अपने मतों से नं. 1 पर पहुंचा दिया जबकि 2007 में, मैक्सिम मैगज़ीन ने एल्बा को अपने "टॉप 100" के दूसरे स्थान पर रखा। GQ और इन स्टाइल (In Style) दोनों के जून कवर पेजों पर एल्बा को दर्शाया गया था और मई में, आठ मिलियन मतों के आधार पर, FHM (UK और USA में प्रकाशित होने वाले एडिशनों) में एल्बा को "2007’s सेक्सिएस्ट वूमन इन द वर्ल्ड" (2007 में विश्व की सबसे कामुक औरत) के रूप में नामित किया गया। 2008 में मैक्सिम के हॉट 100 में नामित होने के कारण, एल्बा को विश्व की सर्वाधिक आकर्षक महिलाओं में से एक माना जाता है। 2007 में मैगज़ीन के लातवियन एडिशन में FHM की सेक्सिएस्ट गर्ल्स के लिए होने वाले 2007 के मतदान में एल्बा को पहले स्थान पर श्रेणीत किया गया। एल्बा को 2007 में एम्पायर मैगज़ीन के 100 सेक्सिएस्ट मूवी स्टार्स (100 सबसे कामुक फ़िल्म कलाकार) की सूची में चौथे स्थान पर श्रेणीत किया गया। 2006 और 2007 में एल्बा को नार्वे के FHM के द्वारा विश्व की सर्वाधिक कामुक औरत के रूप में #1 पर रखा गया। एल्बा को 2009 कैंपरी (Campari) कैलेंडर में देखा गया। कैंपरी (Campari) ने इस कैलेंडर की 9,999 प्रतियों का मुद्रण किया जिसमें एल्बा को स्विमसूट और हाई हिल्स पहने कामुक दृश्यों में दर्शाया गया था। 2008 में एल्बा को मैक्सिम के मैगज़ीन के हॉट 100 की सूची में #34 पर और विज़र्ड मैगज़ीन के "सेक्सिएस्ट वीमेन ऑफ़ TV" की सूची में #2 पर क्रमबद्ध किया गया तथा GQ मैगज़ीन में सर्वकालीन फ़िल्मों के 25 सेक्सिएस्ट वीमेन (25 सबसे कामुक औरतों) में से एक के रूप में नामित किया गया।
उसे प्रस्तावित अधिकतर भूमिकाओं के आधार पर एक सेक्स किटन (यौन प्रतीक) के रूप में टाइपकास्ट (एक ही तरह के किरदार में अभिनय करना) होने से एल्बा को डर लगता है, वह कहती है कि "मुझे नहीं लगता है कि किसी भी तरह से यह सब नटाली पोर्टमैन के साथ हो रहा है।" साक्षात्कार में एल्बा ने कहा कि वह चाहती है कि लोग उसे एक अभिनेत्री के रूप गंभीरतापूर्वक लें लेकिन उसे विश्वास है कि उसे फ़िल्मों में काम करने की आवशयकता है, नहीं तो वह अपने जीविका के निर्माण में रुचि नहीं ले पाएगी और उसका यह भी कहना है कि उसे अपनी फ़िल्म परियोजनाओं में और अधिक चयनात्मक बनने की आवश्यकता है। एल्बा, अपने अनुबंध में एक सख्त शर्त का भी पालन करती है जिसके आधार पर वह किसी तरह की कोई नग्नता वाला दृश्य नहीं देती है। फ़िल्म के निर्देशकों, फ्रैंक मिलर और रॉबर्ट रॉड्रिगेज़ द्वारा उसे सिन सिटि में नग्न रूप में दिखाई देने का विकल्प प्रदान किया गया लेकिन उसने यह कहते हुए इस प्रस्ताव को अस्वीकार कर दिया कि "मैं नग्नता का प्रदर्शन नहीं करती हूं. मैं बिलकुल नहीं करती हूं. हो सकता है कि मैं इससे एक बुरी अभिनेत्री बन जाऊं. हो सकता है कि मुझे कुछ कामों में नहीं रखा जाएगा. लेकिन मुझे बहुत चिंता है". उसने एक GQ चित्रांकन के संदर्भ में आक्षेप किया जिसमें उसने बहुत कम कपड़े पहने थे,"वे नहीं चाहते थे कि मैं ग्रैनी पैंटीज़ (बड़े आकार की जांघिया) पहनूं, लेकिन मैंने कहा, "यदि मैं टॉपलेस (अधनंगी या अर्धनग्न) बनूंगी तो मुझे ग्रैनी पैंटीज़ पहनना ही पड़ेगा."
धर्म
अपनी किशोरावस्था के दौरान, एल्बा एक ईसाई थी लेकिन चार वर्षों के बाद उसने चर्च को त्याग दिया क्योंकि उसे लगता था कि उसे उसके अभिनय के लिए सजा दिया जा रहा है, वह वर्णन करती हुई कहती है:"बुजुर्ग लोग मेरी निंदा करते थे और मेरे युवा पादरी कहते थे कि ऐसा इसलिए हैं क्योंकि मैं उत्तेजक कपड़े पहनती थी जबकि ऐसा नहीं था। इससे मुझे ऐसा लगने लगा जैसे यदि मैं किसी भी तरह विपरीत सेक्स के प्रति इच्छुक हूं तो यह मेरी गलती है और इस तरह इसने मुझे अपने शरीर के प्रति और एक औरत होने पर लज्जित कर दिया".
एल्बा को विवाह-पूर्व सेक्स और समलैंगिकता के संदर्भ में चर्च के दंडादेशों और बाइबिल में महिला नायिकाओं की सशक्त भूमिका की कमी से भी आपत्ति थी, वह उल्लेख करती है कि "मैंने सोचा था कि यह एक अच्छा मार्गदर्शक है लेकिन यह निश्चित रूप से वैसा नहीं है जैसा जीवन मैं जीना चाहती हूं." 15 वर्ष की आयु से उसकी "धार्मिक भक्ति घटने लगी" जब गले में गॉनरिया (सूजाक) होने पर भी उसने टेलीविज़न श्रृंखला, शिकागो होप के एक 1996 एपिसोड में एक किशोरी के रूप में गेस्ट-स्टार की भूमिका (एक छोटी भूमिका) निभाई. चर्च में उसके दोस्तों ने उसकी भूमिका पर नकारात्मक प्रतिक्रिया व्यक्त की जिससे उसका चर्च पर से विश्वास उठ गया। हालांकि, उसने कहा है कि चर्च छोड़ने के बावजूद वह अभी भी ईश्वर में आस्था रखती है।
संबंध
जनवरी 2000 में डार्क एंजल के फ़िल्मांकन के समय, एल्बा ने अपने सह-अभिनेता माइकल वेदर्ली के साथ तीन वर्षीय संबंध का आरंभ किया लेकिन उन दोनों की आयु में 12 वर्ष का अंतर था जो विवाद का कारण बना। वेदर्ली ने एल्बा के बीसवें जन्मदिवस के अवसर पर उसके समक्ष अपना प्रेम-प्रस्ताव रखा जिसे उसने स्वीकार कर लिया। अगस्त 2003 में, एल्बा और वेदर्ली ने घोषणा की कि उनके बीच जो संबंध था वो अब ख़त्म हो गया है। जुलाई 2007 में, एल्बा ने यह कहते हुए अपने अलगाव के बारे में बताया कि "मुझे नहीं मालूम है [कि मैंने उससे संबंध स्थापित क्यों किया]. मैं एक कुंवारी थी। वह मुझसे 12 वर्ष बड़ा था। मैंने सोचा था कि उसे अच्छी तरह मालूम है। मेरे माता-पिता खुश नहीं थे। वे सचमुच में धार्मिक हैं। उनका मानना है कि परमेश्वर इस बात की अनुमति नहीं देंगे कि बाइबिल में उन बातों का समावेश हो जिसमें उनकी आस्था नहीं है। मैं बिलकुल अलग हूं." एल्बा ने एक बार कहा था कि अपने आदर्श साथी के रूप में वह एक अधिक आयु के व्यक्ति की कल्पना करती है और उदाहरण के तौर पर उसने मॉर्गन फ्रीमन, शॉन कॉनरी, रॉबर्ट रेडफोर्ड और माइकल केन के नाम का संदर्भ प्रस्तुत किया। उसने कहा, "मैंने यह सब बुजुर्ग लोगों के लिए रखा है। वे लोग आस-पास ही है और उन्हें बहुत कुछ मालूम है।"
2004 में फैंटास्टिक फोर के निर्माण के समय, एल्बा की मुलाक़ात, अभिनेता माइकल वॉरेन के बेटे, कैश वॉरेन से हुई। 27 दिसम्बर 2007 को एल्बा और वॉरेन ने घोषणा की कि उनकी सगाई हो गई है। सोमवार, 19 मई 2008 को एल्बा ने वॉरेन से लॉस एंजिल्स में विवाह कर लिया।  7 जून 2008 को, एल्बा ने कैलिफोर्निया के लॉस एंजिल्स स्थित सेडार्स-सिनाई मेडिकल सेंटर में एक बच्ची, होनर मैरी वॉरेन को जन्म दिया। होनर मैरी की पहली तस्वीरों को OK! मैगज़ीन में देखा गया जिसने इन तस्वीरों के एवज में 1.5 मिलियन डॉलर के एक प्रतिवेदित रकम का भुगतान किया। एल्बा ने कहा है कि वह और अधिक बच्चे पैदा करना चाहती है।
दान और राजनीति
2005 में एल्बा ने AIDS चैरिटी (दान) ऐम्फर (Amfar) के लिए रकम जुटाने के उद्देश्य से कॉन्स फ़िल्म फेस्टिवल (कॉन फ़िल्म समारोह) में अपनी अभिनय प्रतिभा का निःशुल्क प्रदर्शन किया। इस उद्योग ने US शोध प्रतिष्ठान को सुविधा उपलब्ध कराने में महत्वपूर्ण भूमिका अदा की। एल्बा ने यह वादा किया कि द लॉर्ड ऑफ़ द रिंग्स के निर्माता बॉब वेंस्टीन की एक फ़िल्म में वह एक अवैतनिक अभिनेत्री के रूप में अभिनय करेगी लेकिन साथ में उसने यह शर्त भी रखी कि वेंस्टीन को स्पोर्ट्स स्टार्स मोनिका सेलेस और बोरिस बेकर के साथ टेनिस के प्रशिक्षण के लिए 100,000 डॉलर की बोली लगानी होगी। यदि वे इस पर सहमत हुए तो वह भी निःशुल्क अभिनय करेगी। उसका यह वादा, "सबसे बड़े हलचल" का कारण बन गया था।
एल्बा ने कई दान कर्मों में भाग लिया जिसमें क्लोथ्स ऑफ आवर बैक, हैबिटेट फॉर ह्यूमनिटी, नैशनल सेंटर फॉर मिसिंग ऐंड एक्सप्लोएटेड चिल्ड्रेन, प्रोजेक्ट HOME, RADD, रेव्लन रन/वॉक फॉर वीमेन, SOS चिल्ड्रेन विलेज्स, सोल्स4सॉल्स और स्टेप अप शामिल हैं। 2008 प्राथमिक सीज़न के दौरान, एल्बा ने डेमोक्रेटिक (लोकतंत्रवादी) राष्ट्रपति पद के उम्मीदवार बराक ओबामा का खुलेआम अनुमोदन और समर्थन किया।